A kórházi visszavételt igénylő súlyos folyadék-elektrolit zavar mint az ileosztóma egyik szövődménye
Authors: Vajda Kornél , Horti Ildikó , Trepák Kornélia , Sikorszki László 
Published: June 2021

Összefoglaló.
Bevezetés: A neoadjuváns radio-kemoterápia után végzett rektum
tumorok műtéte során általános gyakorlattá kezd válni a tehermentesítő
ileosztóma képzése a súlyos varratelégtelenségekből származó szövődmények
csökkentése érdekében. Maga az ileosztóma is 20–60%-os előfordulási
gyakorisággal lehet szövődmények forrása, 16,9–40%-ban pedig a dehidráció képezi
a visszavétel okát. Célkitűzés: Vizsgálatunk célja az volt,
hogy áttekintsük saját beteganyagunkat az ileosztóma szövődményei alapján,
különös tekintettel a dehidrációra és az abból fakadó következményekre, ennek
segítségével pedig kidolgozzunk egy kezelési protokollt, amely a betegek
segítségére van ezen súlyos szövődmények megelőzésében.
Eredmények: Retrospektív módon elemeztük az osztályunkon
2017. 09. 01. és 2019. 12. 31. között különböző indikáció alapján készített
tehermentesítő kacs ileosztóma képzésben részesült betegek morbiditási és
mortalitási adatait. Ezen idő alatt 252 rektoszigmoideális reszekciót és 33
abdominoperineális rektum exstirpációt végeztünk. Ileosztómát 110 betegnél
készítettünk. 27 beteg (24,5%) került visszavételre súlyos vesefunkció-romlás és
ioneltérések miatt. 24 beteg egy alkalommal, 1 beteg két alkalommal, 2 beteg
pedig három alkalommal került visszavételre. A visszavétel a műtéttől számítva
átlagosan 49,6 nappal (1–343) történt. A felvételkor és visszavételkor a betegek
átlagos GFR értéke 54,66 (38–60) ml/perc/1,73 m2 – 22,8 (5–51)
ml/perc/1,73 m2 (p = 0,001), átlagos se Na 140,7
(133–145) mmol/l – 131,4 (111–144) mmol/l (p = 0,001), se K 4,6
(3,2–5,6) mmol/l – 5,37 mmol/l (3,6–7,6) (p = 0,0005) és az se
Kreatinin 89,6 (54–149) µmol/l – 333,3 (107–877) (p = 0,001)
µmol/l volt. Megbeszélés: Tekintettel az ileosztóma okozta
dehidráció rövid és hosszú távú súlyos szövődményeire, valamint a magas
visszavételi kockázatra, fontos a betegek kockázatbecslése, a korai oktatás és a
dehidráció megelőzése, a rendszeres kontroll biztosítása. Amennyiben a
feltételek adottak, az ileosztóma korai zárása is megfontolandó.
Summary.
Introduction: After the operations of rectal tumours following
neoadjuvant chemo-radio therapy it is a common practice to create a
defunctioning ileostomy in order to prevent complications due to anastomotic
leak. The ileostomy itself can be the source of complications with 20–60%
incidence rate, while dehydration causes 16.9–40% of readmissions.
Aims: Our goal was to review our own cases on the basis of
complications of ileostomy particularly with regard to dehydration and its
consequences. We wanted to develop a therapeutic protocol to help prevent these
severe complications. Results: We retrospectively analyzed the
morbidity data of our patients who had defunctioning ileostomy for different
indications between 01.09.2017–31.12.2019. During this period, 252 rectosigmoid
resections and 33 abdominoperineal resections of the rectum were performed.
Ileostomy was created for 110 patients. 27 patients (24.5%) were readmitted with
severe renal impairment and electrolyte disturbances. 24 patients were
readmitted once, 1 patient twice and 2 patients 3 times. Readmission happened an
average of 49.6 days (1–343) after the operation. At admission and readmission
the average of GFR (glomerular filtration rate) of patients was 54.66 (38–60)
ml/min/1.73 m2 – 22.8 (5–51) ml/min/1.73 m2
(p = 0.001), the average of serum Na level was 140.7
(133–145) mmol/l – 131.4 (111–144) mmol/l (p = 0.001), the
average of serum K level was 4.6 (3.2–5.6) mmol/l – 5.37 (3.6–7.6) mmol/l
(p = 0.005) and the average of serum creatinine level was
89.6 (54–149) µmol/l – 33.3 (107–877) µmol/l (p = 0.001).
Conclusion: With regard to the short and long term severe
complications of dehydration and the high risk of readmission caused by
ileostomy, it is important to estimate the risk of patients, to educate the
inpatients as early as possible, to commence the prevention of dehydration, and
regularly monitor in the outpatient setting. Provided the conditions are given,
the early closure of ileostomy should be considered.